হাইনান এয়ারলাইন্স
হাইনান এয়ারলাইন্স কোম্পানি লিমিটেড (এইচ এন এ)(এসএসই: ৬০০২২১)চীনের হাইনান প্রদেশের হাইকোতে অবস্থিত একটি এয়ারলাইন । এটি চীনের সর্ববৃহৎ বেসরকারী বিমান সংস্থা এবং পরিচালিত বিমানের সংখ্যা হিসাবে চীনের চতুর্থ বৃহত্তম বিমানসংস্থা । এর প্রধান কেন্দ্র হাইকো মেইলান আন্তর্জাতিক বিমানবন্দরে অবস্থিত । স্কাইট্রেক্স কর্তৃক পাঁচ তারকা রেটিং প্রদানকৃত এশিয়ার আটটি এয়ারলাইন্সের মধ্যে হাইনান এয়ারলাইন্স একটি । অন্য সাতটি এয়ারলাইন্স হচ্ছে নিপ্পন এয়ারওয়েজ, এশিয়ানা এয়ারলাইনস, ক্যাথি প্যাসিফিক, ইভা এয়ার, গারুডা ইন্দোনেশিয়া, কাতার এয়ারওয়েজ এবং সিঙ্গাপুর এয়ারলাইন্স ।
হাইনান এয়ারলাইন্স ১৯৮৯ সালে হাইনান প্রভিন্স এয়ারলাইন্স হিসাবে চীনের সবচেয়ে বৃহৎ বাণিজ্যিক শহর হাইনান এ প্রতিষ্ঠিত হয় । 
হাইনান প্রভিন্স এয়ারলাইন্স ছিলো চীনের প্রথম জয়েন্ট স্টক এয়ার ট্রান্সপোর্ট কোম্পানি যা ১৯৯৩ সালের জানুয়ারীতে পুনরায় ঢেলে সাজানো হয় এবং ১৯৯৩ সালের ২ মে হতে এয়ারলাইনটি এর ফ্লাইট পরিচালনার কার্যক্রম শুরু করে । প্রাথমিকভাবে হাইনান সরকার (৫.৩৩%) ও কর্পোরেট স্টাফদের(২০%) দ্বারা ২৫০ মিলিয়ন ইউয়ান (৩১.২৫ মিলিয়ন ইউএস ডলার) অর্থায়ন করা হয় । অর্থায়নের বাকী অংশ প্রাতিষ্ঠানিক শেয়ারহোল্ডাররা প্রদান করে । ১৯৯৬ সালে এয়ারলাইনটির নাম হাইনান প্রভিন্স এয়ারলাইন্স হতে পরিবর্তন করে হাইনান এয়ারলাইন্স করা হয় । 
আমেরিকান অ্যাভিয়েশন এলএলসি, যা জর্জ সোরোস এর দ্বারা পরিচালিত হয়, ১৯৯৫ সাল হতে হাইনান এয়ারলাইন্সের একটি বড় অংশের শেয়ার হোল্ডার ।
একটি বম্বারডিয়ার লেয়ার জেট ৫৫ বিমান ১৯৯৫ সালে এর বিমানবহরে যুক্ত হয় । ১৯৯৮ সালে হাইনান এয়ারলাইন্স হাইকো মেইলান আন্তর্জাতিক বিমানবন্দরের ২৫% শেয়ার কিনে নিয়ে বিমানবন্দরের শেয়ার হোল্ডার হিসাবে চীনের প্রথম বিমানসংস্থা হিসাবে খ্যাতি লাভ করে ।
২০০০ সালে এইচএনএ গ্রুপ গঠিত হয় এবং হাইনান এয়ারলাইন্সের কর্তৃত্ত্ব লাভ করে । গ্রুপটি এছাড়াও শাংঝি এয়ারলাইন্স, চ্যাং অ্যান এয়ারলাইন্স এবং চায়না জিংহুয়া এয়ারলাইন্স কে নিয়ন্ত্রন করে থাকে ।
২০০৩ সালে হাইনান এয়ারলাইন্সটি চীনের চতুর্থ বৃহত্তম এয়ারলাইন্স হিসাবে পরিচিত হয় ।
হাইনান এয়ারলাইন্স এবং এইচএনএ গ্রুপ এর সদর দপ্তর হাইনান রাজ্যের হাইকোতে এইচএনএ বিল্ডিংয়ে অবস্থিত । কোম্পানিটির অন্যান্য শাখা অফিস চীনের প্রধান প্রধান শহর যেমন বেইজিং, সাংহাই ইত্যাদি স্থানে অবস্থিত । পূর্বে সংস্থাটির সদর দপ্তর অন্যত্র অবস্থিত ছিল ।
হাইনান এয়ারলাইন্স নয়টি স্থান তথা বেইজিং, জিয়ান, তাইওয়ান, উরুমকি, গাংজুয়া, হাংজুয়া, লানজুয়া, দালিয়ান এবং সেনজেন এ তাদের কেন্দ্র এবং এশিয়া, ইউরোপ, আমেরিকা এবং আফ্রিকায় তাদের নেটওয়ার্ক বিস্তৃত করেছে । বিমানসংস্থাটি প্রায় ৫০০টি অভ্যন্তরীণ এবং আন্তর্জাতিক রুটে বিমান পরিচালনা করে এবং এর বিমানগুলো ৯০টিরও বেশি শহরে চলাচল করে থাকে ।
২০১৫ সালের নভেম্বর অনুযায়ী হাইনান এয়ারলাইন্সের সাথে নিন্মোক্ত এয়ারলাইন্সগুলোর কোড-শেয়ার চুক্তি রয়েছে ।
২০১৬ সালের আগস্ট মাস অনুসারে হাইনান এয়ারলাইন্সের বিমানবহরে নিন্মোক্ত এয়ারক্রাফট-গুলো রয়েছে ।
এয়ারবাস এ৩৩০-২০০, এয়ারবাস এ৩৩০-৩০০, বোয়িং ৭৩৭-৭০০, বোয়িং ৭৩৭-৮০০, বোয়িং ৭৬৭-৩০০ইআর, বোয়িং ৭৮৭-৮, বোয়িং ৭৮৭-৯
হাইনান এয়ারলাইন্সের বিমানগুলোতে অত্যন্ত উন্নতমানের এবং সুস্বাদু খাবার পরিবেশিত হয়ে থাকে । খাবারগুলো মূলত চাইনিজ এবং ইউরোপীয় খাবারের একধরনের সংমিশ্রন । ইন্টারন্যাশনাল ইকোনমি ক্লাস যাত্রীদের জন্য বিভিন্ন ধরনের বেভারেজ তথা অ্যালকোহলযুক্ত অথবা অ্যালকোহলবিহীন পানীয়ের ব্যবস্থা রয়েছে । এছাড়া কোনও যাত্রী ইচ্ছা করলে স্পেশাল অর্ডার করতে পারে ।
সাধারনভাবে হাইনান এয়ারলাইন্সের যাত্রীদের আনন্দদায়ক ভ্রমনের লক্ষ্যে অডিও, ভিডিও, মিউজিক, গেমস ইত্যাদি বিনোদনের ব্যবস্থা রয়েছে । এছাড়াও বিভিন্ন ধরনের ম্যাগাজিনসহ যাত্রীদের ভ্রমনটি উপভোগ্য করে তোলার লক্ষ্যে বিভিন্ন বিনোদনের ব্যবস্থা রাখা হয় ।
এছাড়াও এয়ারলাইন্সের বিভিন্ন বিমানে যাত্রীদের ইন্টারনেট ব্যবহারের জন্য ওয়াই-ফাই সুবিধা চালু রয়েছ ।